ការសម្ភាសរបស់បងប្រុស ឥន្ទ ទិត្យតារា

ក៖ អ្នកធ្វើការសម្ភាឈ្មោះ កុសល្យ វឌ្ឃនះនិមល     ​​ ​​​​​​ ​ ​​ ​​ខ៖ អ្នកត្រូវគេសម្ភាស ឈ្មោះ ឥន្ទ ទិត្យតារា

ក៖ អញ្ចឹងអើជាដំបូងខ្ញុំ សូមអរគុណបង ដែលបានអនុញាតិ្ដឱ្យខ្ញុំមកសម្ភាសបងនៅថ្ងៃនេះ ហើយអើខ្ញុំអ្នកសម្ភាសឈ្មោះ កុសល្យ វឌ្ឃនះ និមល ហើយទីតាំងដែលសម្ភាសគឺនៅ ភូមិដំណាក់ធំ៥ សង្កាត់ស្ទឹងមានជ័យ ខណ្ឌ័មានជ័យ ក្រុងភ្នំពេញ។ ហើយថ្ងៃខែសម្ភាស គឺនៅថ្ងៃទី ១៥ ខែ១០ ឆ្នាំ២០១៧។ ហើយអើ អញ្ចឹងបងអើ ជាដំបូងខ្ញុំចង់សួរឈ្មោះបង តើបងឈ្មោះអ្វីដែរ?

ខ៖ អើឈ្មោះ អើឥន្ទ ទិត្យតារា។

ក៖ ឥន្ទ ទិត្យតារា អញ្ចឹងហ្អាបង?

ខ៖ បាទ!

ក៖ ហើយតើបងមានឈ្មោះហៅក្រៅហ្អេស?

ខ៖ ដូចឈ្មោះអើ នៅផ្ទះហិហិហិហិ ពីមុនខ្ញុំឈ្មោះឌីម៉ង់។

ក៖ ចាស ហើយឌីម៉ងហ្នឹងហៅតាំងពីក្មេងមកឬក៏ហៅពេលធំ?

ខ៖ អើ ហៅតាំងពីក្មេងមក។

ក៖ ចាស ហៅតាំងពីក្មេងមក។ ហើយអើ តើបងអើ អាចប្រាប់ខ្ញុំបានហ្អេស? ថាអើឆ្នាំនេះ បងមានអាយុប៉ុន្មានហើយ?

ខ៖ អើ​ ឆ្នាំនេះខ្ញុំអាយុ៣៦ឆ្នាំ។

ក៖ ៣៦ឆ្នាំណាបង? ហើយបងកើតនៅថ្ងៃណា ខែណា ឆ្នាំណាដែរណា?

ខ៖ អើ ខ្ញុំកើតនៅថ្ងៃទី ០៤ ខែ កុម្ភៈ ឆ្នាំ១៩៨១។

ក៖ ថ្ងៃទី០៤ ខែកុម្ភះ ឆ្នាំ១៩៨១?

ខ៖ បាទ!

ក៖ ចាសបង។ ហើយអើ តើបងចាំថាថ្ងៃអើ ឆ្នាំបងបើគិតជាឆ្នាំខ្មែរហ្អា ឆ្នាំអីគេ?

ខ៖ អើ ឆ្នាំខ្មែរ ឆ្នាំវក។

ក៖ ឆ្នាំវក ឆ្នាំសត្វអីគេដែរបង?

ខ៖ ឆ្នាំសត្វស្វារ។

ក៖ ហ្អ៎ឆ្នាំសត្វស្វា? ចាសបងចាស។ ហើយអើ តើបងកើតនៅកន្លែងណាដែរបង?

ខ៖ អើ កើតនៅសង្កាត់លេខ០៤ ក្រុងភ្នំពេញ នៅពេទ្យអង្កឌួង។

ក៖ ហ្អ៎ កើតនៅសង្កាត់លេខ០៤ ក្រុងភ្នំពេញ?

ខ៖ បាទ!

ក៖ ពេទ្យអង្ករឌួងណាបង?

ខ៖ បាទ!

ក៖ ហើយអើ តើបងនៅក្នុងក្រុមគ្រួសារ តើបងមានបងប្អូនចំនួនប៉ុន្មាននាក់ដែរ?

ខ៖ ខ្ញុំមានបងប្អូន៦នាក់។

ក៖ ៦នាក់?

ខ៖ បាទ!

ក៖ ហើយអើ នៅក្នុងចំណោមបងប្អូនបងទាំង៦នាក់ តើបងជាកូនទីប៉ុន្មាន?

ខ៖​ អើ ខ្ញុំជាកូនទី៥។

ក៖ ហ្អ៎ បន្ទាប់ពៅណាបងណា?

ខ៖ បន្ទាប់ពៅ?

ក៖ ចាស!

ខ៖ ពៅប្រុស។

ក៖ ចាស ហើយអើ តើបងអាចរៀបរាប់ឈ្មោះបងប្អូនរបស់បង តាំងពីទីមួយរហូតដល់ទីប្រាំមួយបានហ្អេស?

ខ៖ អើ ទីមួយឈ្មោះ​អើ ឈ្មោះពេញហើយក៏ឈ្មោះអី?

ក៖ អើ ឈ្មោះពេញបង។

ខ៖ ទីមួយគាត់ឈ្មោះអើ ស្រ៊ុន ទូ។

ក៖ ចាស!

ខ៖ ទីពីរឈ្មោះអើ ឥន្ទ សុផា។

ក៖ ចាស!

ខ៖ ទីបីឈ្មោះអើ ស្រ៊ុន វឿន។

ក៖ ស្រ៊ុន វឿន?

ខ៖ ទីបួន គាត់ឈ្មោះអើ ឥន្ទ ចាន់តារា។

ក៖ ចាស!

ខ៖ ហើយទីប្រាំ ឥន្ទ ទិត្យ តារា។

ក៖ ចាស!

ខ៖ ហើយប្អូនខ្ញុំពៅគេ ឥន្ទ សុធីតា។

ក៖ ឥន្ទ សុធីតា?

ខ៖ បាទ!

ក៖ ហើយអើ បងមានបងប្អូនប្រុសប៉ុន្មាន​ ស្រីប៉ុន្មាន?

ខ៖ អើ​ បងប្អូនប្រុសអើ មានទាំងខ្ញុំ បួននាក់ ហើយស្រីពីរ។

ក៖ ចាសបងចាស។ ហើយអើ តើបងចងចាំសាច់រឿងអីខ្លះ? ដែលធ្លាប់មានជាមួយគ្នាកាលនៅពីក្មេងហ្អា? ដូចជាអនុស្សាវរីយ័ដែលបងបានមានជាមួយពួកគាត់ហ្អា?

ខ៖ អើ ខ្ញុំចាំនៅពីតូច ដូចជាខ្ញុំចាំតើ បងស្រីខ្ញុំទីពីគាត់មើលថែខ្ញុំគាត់ពរខ្ញុំ។

ក៖ ចាស!

ខ៖ ហើយបងប្រុសទីមួយ គាត់ឧស្សាហ៍ជូនខ្ញុំដើរលេង។ ហើយបងប្រុសទី ទីបីហើយនឹងទីបួនគាត់ គាត់ឧស្សាហ៏បង្រៀនខ្ញុំអានអក្សរ។

ក៖ ចាសៗ!

ខ៖ ហើយចំពោះប្អូនស្រី ស្រ៊ុន ស្រី ពៅនេះខ្ញុំឧស្សាហ៏ហិហិៗ យើងឧស្សាហ៏អើ ពេលខ្លះ យើងលេងទៅចេះតែឈ្លោះគ្នាអញ្ចឹងហ្អា។

ក៖ ចាសបង!

ខ៖ បាទ ប៉ុណ្ណឹង! តែឥឡូវយើងចាប់ផ្តើមស្រឡាញ់គ្នា ដោយសារយើងនៅផ្ទះបែកគ្នា យើងមានគ្រួសារអស់​ ហើយ។

ក៖ ហិហិៗ ធំៗអស់ហើយណាបង?

ខ៖ ហ្នឹងហើយ ធំៗអស់ហើយ។

ក៖ ចាស ហើយអើ តើបងតាំងពីក្មេងបងចូលចិត្តលេងល្បែងអីជាមួយគ្នា? ដូចជាល្បែងប្រជាប្រីយហ្អា? ដូចជាទាញព្រ័ត្រលេងហក់ ហក់អើ ហក់កម្ពស់ ឬក៏លេងលោតអន្ទាក់អីអញ្ចឹងហ្អាបង?

ខ៖ ភាគច្រើន យើងច្រើនតែលេង អើខួង ហើយនឹងលេងបាស់ទាត់ ដោយសារអើ លេងខួង ដូចជាពេលខ្លះ យើងត្រូវទាំងអស់បងប្អូនខ្ញុំ គាត់ចេះតែលេងទៅ ហើយអើ​ បាល់ទាត់យើងលេងដូចជាដេញចាប់គ្នារអញ្ចឹងហ្អា។

ក៖ ចាសបង!

ខ៖ លេងអញ្ចឹងបងប្អូនយើងប្រុសៗចូលពីរៗនាក់ អើបងខ្លះគាត់លេងអញ្ចឹង យើងចែកគ្នារទៅ ពីរៗនាក់ទៅ លេងដូចសហការគ្នារអញ្ចឹងហ្អា។

ក៖ ចាសបង!

ខ៖ លេងបាល់ទាត់ ហើយនឹងលេងខួង ហើយពេលខ្លះប្រណាំងជាមួយគ្នារអញ្ចឹងហ្អា។

ក៖ ចាសបង!

ខ៖ ហាត់ប្រាណ ហាត់អី។

ក៖ ចាសបង! ហើយអើ សព្វថ្ងៃពួកគាត់រស់នៅកន្លែងណាដែរបង?

ខ៖​ ឥឡូវអើ ភាគច្រើនយើង គាត់ ពួកគាត់មានគ្រួសារ គាត់រស់នៅអើ ផ្សេងៗគ្នា បងខ្លះទៅ គាត់មានផ្ទះនៅហើយ បងទីមួយគាត់មានផ្ទះនៅហើយ នៅជ្រោយចង្វា។

ក៖ ចាស!

ខ៖ ហើយបងទីពីរ គាត់នៅជាមួយម៉ាក់។

ក៖ ចាស!

ខ៖ នៅសរឡារ។

ក៖ ហឹមចាស!

ខ៖ ហើយបងអើ ​ទីបីគាត់ គាត់មានអើ ផ្ទះជួល គាត់ជួលផ្ទះនៅជិតផ្ទះម៉ាក់ខ្ញុំនៅសរឡារដែរ។ ប៉ុន្តែឥឡូវគាត់មានផ្ទះខ្លួនឯង គាត់ទិញនៅម្តុំអើ ជិតបុរីអើ បុរីពិភពថ្មី ចំការដូង។

ក៖ ចាស!

ខ៖ ហើយបងទីបួនគាត់បាត់ខ្លួន។

ក៖ ហ្អ៎ អត់ដឹងនៅណាទេបង?

ខ៖ គាត់បាត់ខ្លួន គាត់នៅតែកូនទេ ហ្នឹងហើយ រកគាត់អត់ឃើញទេ ហើយខ្ញុំទីប្រាំនេះ ខ្ញុំនៅបន្ទប់ជួល នៅអើ សន្សំកុសល។

ក៖ ចាសៗ!

ខ៖ ហ្នឹងហើយ ហើយប្អូនស្រីទីបី គាត់មានផ្ទះមួយនៅអើ បុរីលឹម ជាងហោ នៅជិតចំការដូងដែរ។

ក៖ ចាស ហើយអើ ពួកគាត់ទាំងអស់គ្នា រាល់ថ្ងៃ គាត់ប្រកបមុខរបរអីគេដែរបង?

ខ៖ ហឹម ​​  អើបងទីមួយគាត់ធ្វើប៉េអឹម (ប៉ូលីស) ងទីពីគាត់មេផ្ទះ គាត់ធ្វើម្ហូបអោយម៉ាក់។

ក៖ ហ្អ៎!​

ខ៖ ហើយបងទីបី គាត់លក់ដូរ។

ក៖ ចាស!

ខ៖ ហ្នឹងហើយ បងទីបួនគាត់បាត់ខ្លួន ដល់ខ្ញុំទីប្រាំនេះ យើងធ្វើការក្រុមហ៊ុន។

ក៖ ហ្អរ ចាស។

ខ៖ ហើយប្អូនស្រីខ្ញុំ គាត់ធ្វើការនៅអើ ណាហ្គាវើល។

ក៖ ចាសៗបងចាស!​ ហើយតើម្តាយបងមានឈ្មោះអ្វីដែរ?

ខ៖ អើម្តាយខ្ញុំឈ្មោះ អើ ហឹម ឈ្មោះ ឈ្មោះពិត គាត់គឺ ឈ្មោះគឹម ស្រុន ក៏ប៉ុន្តែ ដោយសារយើងនៅជាមួយអើយ  ដោយសារយើង យើងមានតាមួយ គាត់ឱ្យដីអញ្ចឹងហ្អា។

ក៖ ចាស!

ខ៖ យើងដាក់ឈ្មោះ ហ៊ូ ស្រ៊ុន។

ក៖ ហ្អ៎!

ខ​៖ ក៏ប៉ុន្តែក្នុងអើ ឈ្មោះខ្ញុំទៅអើ ព្រះវិហារបរិសុទ្ធរៀបការ ខ្ញុំដាក់ឈ្មោះអើ ​អើ ឈ្មោះខ្ញុំកាលថ្ងៃការហ្នឹង ខ្ញុំដាក់ឈ្មោះហ៊ូ ស្រ៊ុន។

ក៖ ហ្អ៎!

ខ៖ ក៏ប៉ុន្តែឈ្មោះគាត់ពិត ឈ្មោះគឹម ស្រ៊ុន ដដែរហ្នឹង។

ក៖ ចាសៗបងចាស។

ខ៖ បាទ!

ក៖ ហើយអើ តើអើ ឪពុកបងមានឈ្មោះអ្វីដែរ?

ខ៖ អើ ឪពុកខ្ញុំឈ្មោះ ឥន្ទ សាវ៉ុន។

ក៖ ឥន្ទ សាវ៉ុន?

ខ៖ ហ្នឹងហើយ ឥន្ទ សាវ៉ុន។

ក៖ ចាស!បងចាស។

ខ៖ បាទ!

ក៖ ចាស ហើយតើពួកគាត់ទាំងពីរនាក់ បើគិតមកដល់ឥឡូវ គាត់មានអាយុប៉ុន្មានហើយ?

ខ៖ អើ​ ម៉ាក់គាត់អាយុអើ ៧៤ឆ្នាំហើយ។

ក៖ ចាស!

ខ៖ ហើយប៉ាគាត់អាយុ៦៧ឆ្នាំហើយ។

ក៖ ៦៧ឆ្នាំ?

ខ៖ ហ្នឹងហើយ។

ក៖ ហឹម ចាស ហើយទាំងពីរនាក់ គាត់នៅរស់មែនបង?

ខ៖ គាត់នៅរស់ គាត់នៅរស់។

ក៖ ចាស!

ខ៖​ បាទ!

ក៖ ហើយអើ ពួកគាត់ទាំងពីរនាក់ កើតនៅថ្ងៃណា ខែណា ឆ្នាំណាដែរ?

ខ៖ ហ្អ៎ អត់ចាំទេ អត់ អត់ចាំថ្ងៃខែ។

ក៖ ប្រហែលបានហ្អេសបង?

ខ៖ អើ ​ ខ្ទង់ជាម៉ាក់ ដូចជាកើតចំខែ​ ខែមេសា ឆ្នាំ១៩៤៣។

ក៖ ម៉ាក់ណាបង?

ខ៖ ហ្នឹងហើយម៉ាក់។

ក៖ ចុះប៉ា?

ខ៖ ហើយប៉ាខ្ទង់ជាខែ ប្រហែលជាខែ ខែសីហា ឆ្នាំ១៩៣០។

ក៖ ចាស ខែសីហា ឆ្នាំ១៩៣០?

ខ៖ ហ្នឹងហើយ។

ក៖ ចាស!

ខ៖ បាទ!

ក៖ ហើយតើគាត់អើ កើតនៅកន្លែងណាដែរបង?

ខ៖ អើ ប៉ាគាត់កើតនៅបាត់ដំបង។

ក៖ ចាស!

ខ៖ នៅអើ ស្រុក កាលមុនគេហៅថាស្រុកអើ ស្រុកបាត់ដំបង តែឡូវគេដូរមកស្រុកឯកភ្នំវិញ។

ក៖ ហ្អ៎ ចាសបងចាស។

ខ៖ ហើយបើម៉ាក់វិញ កើតនៅអើ គេហៅថាភូមិ កោះតេជោអើ ឃុំបង្គៀធំ ស្រុកស្វាយ ខេត្តកណ្តាល។

ក៖ ចាស ខេត្តកណ្តាល។

ខ៖ បាទ!

ក៖ ហើយចុះអើ​ ពួកគាត់ទាំងពីរ បើសិនជាគិតជាឆ្នាំខ្មែរ គាត់ឆ្នាំអីគេ?

ខ៖​ អើ ម៉ាក់គាត់ឆ្នាំវក ប៉ាឆ្នាំថោះ។

ក៖ ឆ្នាំវក សត្វស្វា? បើឆ្នាំថោះ?

ខ៖ ហ្នឹងហើយ បើឆ្នាំថោះ ទន្សាយ។

ក៖ ទន្សាយ ចាស។

ខ៖ អើ ម៉ាក់បងប៉ា៧ឆ្នាំ។

ក៖ ហ្អ៎ បង៧ឆ្នាំណាបងណា?

ខ៖ ហ្នឹងហើយ។

ក៖ ចាស! តើបងអើ ឪពុកម្តាយបង ធ្លាប់ប្រាប់រឿងអីគេខ្លះអំពីជីវិតអើ របស់គាត់ហ្អា? ថាតើគាត់បានប្រកបរបរអ្វីខ្លះដើម្បីចញ្ចឹមជីវិតគាត់ហ្អាស?

ខ៖ អើ ភាគច្រើនម៉ាក់គាត់គឺជាអ្នករៀនសូត្រ។

ក៖ ចាស!

ខ៖ គាត់រៀនសូត្រ ហើយអើ កាលជំនាន់នៅពីតូចគាត់ច្រើនរៀនសូត្រ គាត់បានត្រឹម គេហៅថា រៀនបានត្រឹមឌីប្លូមហ្អាណា។

ក៖ ចាស!

ខ៖ គាត់អត់បានរៀនចប់ទេ ក៏ប៉ុន្តែគាត់រៀនបានតែប៉ុណ្ណឹង គាត់មកភ្នំពេញ គាត់ធ្វើការ។

ក៖ ចាសៗ!

ខ៖ គាត់ធ្វើការ ក៏ប៉ុន្តែពេលហ្នឹង គាត់មានគ្រួសារទីមួយហើយ។

ក៖ ចាស!

ខ៖ ប៉ាខ្ញុំគាត់ទីបី។

ក៖ ចាសបងចាស។

ខ៖ ហ្នឹងហើយ គាត់មានគ្រួសារហើយ គាត់ធ្វើការ ហើយដល់តែពេលសម័យ ប៉ុល ពត ហើយ គាត់ចាប់ផ្តើម ​ ​​​​​ រកស៊ីរត់ពន្ធណា។

ក៖ ហឹម ចាស។

ខ៖ ដល់ក្រោយមកយើងរកស៊ីហើយ។

ក៖ អញ្ចឹងឪពុកបង គាត់នាក់រកស៊ីរត់ពន្ធណាបង?

ខ៖ ចង់និយាយថា ជំនាន់អើយ ជំនាន់បែកអាពត យើង ម៉ាក់គាត់រកស៊ីរត់ពន្ធ ហើយប៉ាគាត់ទៅជម្រុំហើយ។

ក៖ ហ្អ៎!

ខ៖ គាត់ទៅជម្រុំ សាយធូហើយ។

ក៖ ហ្អ៎ចាស!

ខ៖ ហ្នឹងហើយ ហើយខ្ញុំបែកគាត់១០ឆ្នាំ។

ក៖ ចាស!

ខ៖ ដល់តែពេលខ្ញុំ ទៅជម្រុំ បានខ្ញុំស្គាល់ប៉ា។

ក៖ ចុះប៉ាបងគាត់រកស៊ីអីគេ?

ខ៖ ប៉ា​កាលគាត់នៅជម្រុំ គាត់ធ្វើពេទ្យ ពេទ្យដូចប្រចាំការ ប្រចាំងកាំរស្មីអ៊ិចហ្អា។

ក៖ ហ្អ៎ គាត់គ្រូពេទ្យ។

ខ៖​ អាហ្នឹងគេហៅថា ពេទ្យ គ្រូពេទ្យឥតព្រំដែនហ្អា ប៉ុន្តែគាត់ខាងកាំរស្មីអ៊ិច។

ក៖ អញ្ចឹងគាត់ប្រកបមុខរបរអើ​ ជាពេទ្យ?

ខ៖ ហ្នឹងហើយ គាត់ធ្វើការពេទ្យ។

ក៖ ចាស!

ខ៖ ហើយដល់ពេលគាត់មកពីជម្រុំវិញ គាត់ធ្វើការខាងកាគបាទក្រហម។

ក៖ ចាសៗ!

ខ៖ ហ្នឹងហើយ គាត់បាន។

ក៖ ចាស ហើយចុះអើ ប៉ា ប៉ាបងគាត់ជាមនុស្សបែបណាដែរ?

ខ៖ អើ​ ពេលខ្លះគាត់ជាមនុស្ស ពេលខ្លះ ពេលខ្លះអើ យើងធម្មតាអើ ចំពោះគាត់ ពេលខ្លះអើ គាត់ចេះតែ គាត់ខឹងគាត់និយាយហើយ។

ក៖ គាត់កាច?

ខ៖ គាត់កាច។

ក៖ ចាស!

ខ៖ ក៏ប៉ុន្តែពេលខ្លះ គាត់ក៏ ពេលខ្លះគាត់កាច ពេលខ្លះគាត់ស្លូត។

ក៖ គាត់ល្អដែរ។

ខ៖ ហ្នឹងហើយ។

ក៖ ចាស ត្រូវហើយ។

ខ៖ ហើយដល់ពេលខ្លះ គាត់ខឹងកូនខឹងអី  គាត់និយាយហើយ និយាយអប់រំណែនាំអីអញ្ចឹងហ្អា។

ក៖ ចាសៗបង។

ខ៖ ហ្នឹងហើយ។

ក៖​ ហើយចុះម្តាយបង គាត់ជាមនុស្សបែបណាដែរ?

ខ៖ ដូចគ្នាដែរ ក៏ប៉ុន្តែគ្រាន់តែម៉ាក់ ពេលខ្លះគាត់ដូចជា គាត់ គាត់អើយ មានហេតុផលច្រើនអញ្ចឹងហ្អា។

ក៖ គាត់មានចិត្តធម៌ច្រើនណាបងណា?

ខ៖ ហ្នឹង ហ្នឹងហើយ តែបើប៉ាគាត់រៀងអើ ឆុងឆាំងបន្តិច។

ក៖ ចាស!

ខ៖ ឆេវឆាវ តែគាត់ចិត្តល្អ បើម៉ាក់គាត់រៀងងំ គាត់មើលចិត្តអើ អីអញ្ចឹងហ្អា គាត់ដឹង។

ក៖ ចាសៗ!

ខ៖ ហ្នឹងហើយ ពេលខ្លះគាត់។

ក៖ ចាសបង! ហើយអើ តើបងនៅចងចាំសាច់រឿងអីខ្លះ អំពីឪពុកម្តាយរបស់បងហ្អា?

ខ៖ ដោយសារគាត់អើ យើងដឹងថាប៉ាម៉ាក់ភាគច្រើនគាត់អើ ពេលខ្លះគាត់អើ គាត់ពេលខ្លះ គាត់ពិតជាលំបាកសម្រាប់យើង។

ក៖ ចាស!

ខ៖ ចង់និយាយថា ពេលខ្លះគាត់មានកូនអីអញ្ចឹងហ្អា។

ក៖ ចាស!

ខ៖ ដ៏តែពេលខ្លះទៅ យើងអើ ពេលខ្លះទៅ យើងធ្វើអោយគាត់សប្បាយចិត្ត ពេលខ្លះទៅយើងក៏អត់ល្អអីដែរ។

ក៖ ចាស!

ខ៖ ក៏ប៉ុន្តែយើង យើងដឹងថាគាត់ គាត់ផ្តល់ឱកាសឱ្យយើងច្រើន ហើយខ្ញុំចាំថា កាលខ្ញុំនៅរៀនថ្នាក់ទីប្រាំបី ខ្ញុំធ្លាក់ឌីប្លូមហ្អា ហើយខ្ញុំចង់ឈប់រៀន។

ក៖ ហិហិហិហិហិហិ។

ខ៖ គាត់ថាអត់ឱ្យឈប់រៀនទេ ត្រូវនៅរៀន។

ក៖ ហ្នឹងហើយ ហ្អ៎។

ខ៖ ខ្ញុំចង់ឈប់រៀនហ្អា ខ្ញុំចង់ធ្វើការរោងចក្រ។

ក៖ ហ្អ៎ៗ!

ខ៖ តែគាត់ឱ្យខ្ញុំរៀនត បន្តរៀនទៀត គាត់ផ្តល់ឱកាសឱ្យយើងច្រើន ហើយក្នុងពេលខ្លះ គាត់ឱ្យតម្លៃយើងដែរ គាត់ថាកូនកើតមកនៅពីតូចពិតជាពិបាក។

ក៖ ចាសបង។

ខ៖ ព្រោះខ្ញុំ កាលហ្នឹងខ្ញុំឈឺច្រើន ក៏ប៉ុន្តែដល់តែពេលធំទៅ ដូចជាស្រួល។

ក៖ ចាសៗ!

ខ៖ ហ្នឹងហើយ គាត់អញ្ចឹង។

ក៖ ចាស ហើយអើ តើពួកគាត់ធ្លាប់ប្រាប់បងអំពីជីវិតរបស់ប៉ាម៉ាក់បងពេលគាត់នៅក្មេងហ្អេស?

ខ៖ ហឹម គាត់អើ ដោយសារពេលខ្លះអើ អើជីវិតនៅក្មេងហ្អា។ ពេលខ្លះ។

ក៖ ពួកគាត់ជាមាន?

ខ៖ ដោយសារដឹង ដឹងថា តែប៉ា ប៉ាគាត់នៅក្មេងគាត់ជាអើ ក្មេងកំព្រា ដោយសារ ដោយសារគាត់កើតមកបានប្រហែលជាបប៉ុន្មានខែ ប៉ាស្លាប់។

ក៖ ហ្អ៎!

ខ៖ ហើយដល់ពេលនេះ គាត់ទៅជាមួយអើ អើម្តាយមីងចិញ្ចឹម។

ក៖ ចាសៗ!

ខ៖ ហ្នឹងហើយ នៅជាមួយមីងអញ្ចឹងទៅ ត្រូវជាម្តាយមីងហ្នឹងម្តាយ ជាអ៊ុំ អើ នៅជាមួយ ត្រូវនៅជាមួយយាយ មិនមែនជាមួយ ហ្នឹងហើយនៅជាមួយមីងត្រូវហើយ។

ក៖ ចាសៗ!

ខ៖ នៅជាមួយណាគេ? មិនមែនមីង ត្រូវជា ហ្នឹងហើយ នៅជាមួយយាយ។

ក៖ ចាសៗ!

ខ៖ ហើយពេលខ្លះទៅ គាត់ពិតជាពិបាកដោយសារអើ ពេលនៅជាមួយអញ្ចឹង ពេលខ្លះ នៅពេលដែលគាត់ សម្រេចរើស គូស្រករ សម្រេចលើយាយ​ នៅជាមួយយាយ។

ក៖ ហ្អ៎!

ខ៖ យាយអ្នកចិញ្ចឹមអញ្ចឹងហ្អា។

ក៖ ចាសបង។

ខ៖ ហឹម ហើយចំពោះម្តាយខ្ញុំ ពេលគាត់នៅពីតូច គាត់និយាយថា ពេលគាត់នៅពីតូច គាត់ជាមនុស្សមួយដែលឈឺច្រើន។

ក៖ ហ្អ៎!

ខ៖ គាត់ឈឺច្រើន ហើយគាត់ជាមនុស្សមួយដែលចូលចិត្តរៀន។

ក៖ ចាស!

ខ៖ គាត់អត់ដូច អត់សូវ គាត់អត់ អត់ចូលចិត្តធ្វើស្រែ អត់ចូលចិត្តអីហ្អេស ហើយដោយសារ ក៏ប៉ុន្តែយើងកូននាក់ស្រែ។

ក៖ ចាសៗ!

ខ៖ ក៏ប៉ុន្តែ គាត់ចូលចិត្តរៀន ហើយគាត់មក ចេះតែផ្សងព្រេងអញ្ចឹងហ្អស មកនៅភ្នំពេញធ្វើការធ្វើអីអញ្ចឹងហ្អា។

ក៖ ចាសៗ​ ហើយក៏ជួបគាត់?

ខ៖ ហ្នឹងហើយ ជួប! ជួបហ្នឹង ជួបដល់ពេលសម័យអើ សម័យអើ ប៉ុល ពតហើយ យើង គាត់បែបហ្អា។

ពេលបែក ហើយគាត់ទៅរកស៊ីនៅបាត់ដំបង។

ក៖ ចាសៗ!

ខ៖ រកស៊ីនៅបាត់ដំបងហ្នឹង ចៃដន្យអីប៉ាគាត់ជួលផ្ទះជិតហ្នឹង ម៉ាក់ជួលផ្ទះនៅជិតហ្នឹង។

ក៖​ ជួបគ្នា?

ខ៖ ហើយក៏ស្គាល់គ្នារទៅ ទាំងពីរនាក់ហ្នឹង។

ក៖ ហ្អ៎!

ខ៖ ដល់ពេលគាត់មកការ គាត់មកការនៅព្រៃវែង។

ក៖ ហ្អ មកការនៅស្រុកវិញណា?

ខ៖ ហ្នឹងហើយ មកការខាងស្រី។

ក៖ ចាស ហើយចុះអើ តើបងនៅចងចាំឈ្មោះរបស់ជីដូនជីតារបស់បងហ្អេស?ទាំងខាងម៉ាក់ទាំងខាងប៉ាហ្អា?

ខ៖​ អើ បើ ជីដូនអើ ជីដូនខាងមុខម៉ាក់ឈ្មោះអើ ជីតាខាងម៉ាក់ឈ្មោះអើ ឈ្មោះអើ ជីតាខាងម៉ាក់ឈ្មោះ អឹម នៅ ងរ។

ក៖ នៅ ងរ?

ខ៖ គាត់គឺ គាត់គឺជនជាតិវៀតណាម កម្ពុជាក្រោម។

ក៖ ហ្អ៎ ហើយចុះជីដូនខាងម៉ាក់?

ខ៖ ហើយអើម៉ែ ហើយអើ ឈប់ឈប់អើ អើយសុំ សុំទោស អើត្រូវជាម្តាយ ត្រូវៗ ត្រូវជាម្តាយអើ ម្តាយម៉ាក់ខ្ញុំហ្អា។

ក៖ ចាស!

ខ៖ ម្តាយម៉ាកខ្ញុំអើ ខាងម៉ាក់អើឈ្មោះអើ ឈ្មោះ ងរ សាយ។

ក៖ ងរ សាយ?

ខ៖ ហ្នឹងហើយ គាត់កូនកាត់បីសាសន៏។

ក៖ ចាស!

ខ៖ គាត់វៀតណាម ចិន ខ្មែរ ហើយអើ តាឈ្មោះខឹម ឌី។

ក៖ ខឹម ឌី?

ខ៖ ហ្នឹងហើយ ខឹម ឌី គាត់កូនចៅចិន។

ក៖ ចាស ហើយចុះអើ ខាង?

ខ៖​ បើខាងប៉ាវិញឈ្មោះអើ ឈ្មោះអ៊ិន សុខ។

ក៖ អ៊ិន សុខ?

ខ៖ ហ្នឹងហើយ ហើយនឹង​ អ៊ួង ស៊ួស ត្រូវជាយាយខាងប៉ាខ្ញុំ។

ក៖ អ៊ួង ស៊ួស? ត្រូវជាយាយ! ចាស ហើយចុះបងដឹងថាគាត់កើតនៅថ្ងៃណា ខែណា ឆ្នាំណា ហ្អេស? ឬក៏កន្លែងណា?

ខ៖ មិនបាច់ដាក់ទេ ដោយសារពេលខ្លះខ្ញុំស្មាន ដោយសារខ្ញុំកើតអត់ទាន់ ដោយសារតាគាត់ស្លាប់ហើយ។

ក៖ ចាស!

ខ៖ បើតាវិញ ចាំថាគាត់ដូចបងយាយ៦ឆ្នាំ។

ក៖ ហ្អ៎!

ខ៖ បងយាយ៦ឆ្នាំ ដូចជាយាយគាត់ឆ្នាំ រការ គាត់កើតឆ្នាំអើ ដូចជាឆ្នាំសាមយាយកើតឆ្នាំអើ សាម ប្រហែលសាមបី។

ក៖ មួយពាន់ប្រាំបួនសាមបី?

ខ៖ ១៩៣៣យាយ យាយខាង យាយខាងប៉ាហ្អា។

ក៖ ចាស យាយខាងប៉ា។

ខ៖ ហើយ បើតាវិញគាត់ប្អូន គាត់បង៦ឆ្នាំ ខ្ទង់ប្រហែលជា១៩២៧។

ក៖ ១៩២៧?

ខ៖ ហ្នឹងហើយ ហ្នឹងហើយ។

ក៖ ហ្អ៎ យូរហើយណាបង?

ខ៖ ហើយអើ ហ្នឹងហើយយូហើយ។

ក៖ ចូល១០០ឆ្នាំហើយណា?

ខ៖ ហ្នឹងហើយអើ យាយទើបតែបានប៉ែតជាងទេ តាគាត់ស្លាប់ហើយ គាត់ស្លាប់តាំងពីតា ប៉ាគាត់ទើបតែកើតខាង ហើយបើ បើយាយខាងអើ បើយាយខាងអើ បើយាយខាងម៉ាក់គាត់ឆ្នាំ១៩២៤។

ក៖ ចាសបងចាស។

ខ៖ ហ្នឹងហើយ ប៉ុន្តែគាត់ស្លាប់តាំងពីឆ្នាំ២០០០ ហើយបើតាវិញ គាត់បងយាយ១១ឆ្នាំ វាចូលឆ្នាំ១៩៣៣។

ក៖ ចាសៗបង!

ខ៖ ស្លាប់តាំងពីឆ្នាំជិត ជិតជាង។

ក៖ ចុះបងដឹងថាគាត់ កើតនៅណាហ្អេស?

ខ៖ អើ យាយគាត់កើតនៅអើ ខេត្តព្រៃវែង។

ក៖ ចុះតា?

ខ៖ អើ តាគាត់កើតនៅអើ នៅអើ កោះតេជោហ្នឹង។

ក៖ កោះតេជោ?

ខ៖​ ហ្នឹងហើយៗ កោះតេជោ នៅឃុំអើ គគីធំ ស្រុកកៀនស្វាយ ខេត្តកណ្តាលហ្នឹង។

ក៖ ខេត្តកណ្តាលបងណា?

ខ៖ បាទ!

ក៖ ហ្អ៎ចាស ហើយតើបងធ្លាប់ដឹងរឿងអីខ្លះអំពីពួកគាត់ហ្អេស?

ខ៖ អើ ភាគច្រើនគ្រាន់តែដឹងតាមរយៈម៉ាក់ គាត់ថាតាជាមនុស្សមួយអើ គាត់អត់សូវចេះម៉ាត់ចេះកហ្អេស។

ក៖ ចាស!

ខ៖ ហើយកូនចៅជំនាន់ហ្នឹង មានអារម្មណ៏គិតថាខ្លាចគាត់។

ក៖ ចាស!

ខ៖ តែលើកលែងម៉ាក់មួយ ម៉ាក់គាត់កូនច្បងអីអញ្ចឹង គាត់ថាដូចស្រឡាញ់អញ្ចឹងហ្អា។

ក៖ ចាស!

ខ៖ ហើយណាមួយយើងអាចនិយាយជាមួយគាត់បាន បើកូនក្រៅពីហ្នឹងដូចជាពេលខ្លះ អត់ហ៊ានទេ​ ដើររកតែគេចមុខគាត់។

ក៖ ហិហិហិ ខ្លាចគាត់?

ខ៖ ហ្អឺ ហ្នឹងហើយតា។

ក៖ ចាស តែប៉ុណ្ណឹងទេណាបងណា?

ខ៖ ហ្អឺ ហ្នឹងហើយ។

ក៖ ចាស! ហើយអើ តើក្រុមគ្រួសាររបស់បងមករស់នៅអើ ទីក្រុងភ្នំពេញនេះអើ រយៈពេលមាណឆ្នាំហើយបង?

ខ៖ និយាយរួមតាំងពីខ្ញុំកើត។

ក៖ យូហើយ?

ខ៖ ខ្ញុំកើតឆ្នាំ៨១ ហ្នឹងហើយ។

ក៖ ចាស អញ្ចឹងបើគិតមកដល់ឥឡូវអើវា។

ខ៖ ៣៦ឆ្នាំហើយ។

ក៖ ៣៦ឆ្នាំហើយណា?

ខ៖ ដោយសារកាលហ្នឹងខ្ញុំ ពោះខ្ញុំ ពោះធំអើ ម៉ាក់គាត់ពោះធំ គាត់មកលេងអើ មកលេងភ្នំពេញ។

ក៖ ហ្អ៎!

ខ៖ ដល់ពេលចៃដន្យ អើ តាគាត់ដែរឈ្មោះ គឹម ទ្រី ហ្នឹងណា។

ក៖ ចាស!

ខ៖ គាត់ឱ្យដីទៅ ឱ្យដីទៅយើង យើងក៏នៅហ្នឹងទៅ យើងដាក់ឈ្មោះអើ គាត់ដូចឪពុកអញ្ចឹងហ្អា យើងដាក់ឈ្មោះ​​​​ គួច ស្រុនទៅ ។

ក៖ ហ្អ៎!

ខ៖ តាមពិតឈ្មោះយើង ឈ្មោះខឹម ស្រុន ដល់ពេលនៅទៅ គាត់ឱ្យដីអញ្ចឹង យើងដាក់ឈ្មោះអញ្ចឹងទៅណា អ៊ូ  ស្រ៊ុន ជាប់ដល់សព្វថ្ងៃទៅ។

ក៖ ចាស អញ្ចឹងបងនៅយូហើយ ៣៦ឆ្នាំហើយណា?

ខ៖ ហ្នឹងហើយ យូរហើយ៣៦ឆ្នាំហើយ។

ក៖ ហើយតើបងមានសាច់ញាតិណាទៀត ដែលនៅប្រទេសក្រៅខុសពីស្រុកខ្មែរហ្អេសបង?

ខ៖ ខ្ញុំមាន ខ្ញុំមានមីងទីប្រាំមួយគាត់នៅអាមេរិក។

ក៖ ហ្អ៎ គាត់នៅអើ?

ខ៖ គាត់មីងបង្កើតខាងម៉ាក់។

ក៖ ចាស គាត់នៅកន្លែងណាបង?

ខ៖ គាត់នៅ ឡុងប៊ិច។

ក៖ ឡុងប៊ិច ហ្អ៎បង?

ខ៖​ ហ្នឹងហើយ កាលីហ្វញ៉ា។

ក៖ ហ្អ៎!

ខ៖ គាត់អើ គាត់ពេលគាត់នៅស្រុកខ្មែរ គាត់ដឹងពីសាសនាចក្រមួយនេះដែរ ក៏ប៉ុន្តែពេលខ្លះ ខ្ញុំអត់ដឹងថាគាត់ម៉េចដែរ គាត់សម្រេចចិត្តថា ដោយសារគាត់ខាងព្រះពុទ្ធសាសនាហ្អា ដ៏អញ្ចឹងគាត់ទៅខាងនោះវិញហិហិ។

ក៖ ហិហិ អត់អីទេបងចាស។ ហើយអញ្ចឹងទាក់ទងនឹងអាពាហ៏ពិពាហ៏បង តើបងអើ ស្គាល់ដូចអើ?

ខ៖​ ដាលី?

ក៖ ភរិយារបស់បងឈ្មោះអ្វី?

ខ៖ អើ ភរិយារបស់ខ្ញុំឈ្មោះ នេត ដាលី។

ក៖ នេត​ ដាលី?

ខ៖ ហ្នឹងហើយ។

ក៖ ហើយអើ តើបងបានរៀបអាពាហ៍ពិពាហ៍នៅពេលណា?

ខ៖ នៅថ្ងៃទី១៩ អើខែមីនា ឆ្នាំ២០១៧។

ក៖ ឆ្នាំ២០១៧?

ខ៖ ហ្នឹងហើយ។

ក៖ ចាស ហើយអើ តើការរៀបអាពាហ៍ពិពាហ៍របស់បងហ្នឹង ត្រូវបានរៀបចំឡើងដោយឪពុកម្តាយឬក៏ដោយខ្លួនឯង?

ខ៖ និយាយរួមទៅ​យើងរៀបចំតាមរយៈឪពុកម្តាយ។

ក៖ ចាសៗ!

ខ៖ គាត់អ្នករៀបចំឱ្យ យើងដោយសារយើងបានអើ ប្រាប់ថាខ្ញុំពេញចិត្តអញ្ចឹងទៅ គាត់ធ្វើឱ្យតាមរបៀបប្រពៃណី​​​​​ អញ្ចឹងហ្អា។

ក៖ ចាស!

ខ៖​ ហ្អឺ!

ក៖ ហើយតើអើ ពេលដែលបងចូលស្តីដណ្តឹងអើ ភរិយាបងហ្នឹង តើបងមានផ្តល់ជូនជាថ្លៃជំនូនហ្អេស? ដែលសម័យឥឡូវគេហៅថាថ្លៃទឹកដោះហ្អា?

ខ៖ អើ អាហ្នឹងជូនក្រោយ។

ក៖ ហ្អ៎ ជូនក្រោយ។

ខ៖ បាទ យើងជូនក្រោយ។

ក៖​ ចាសៗ! ហើយអើ តើបងអាចប្រាប់ខ្ញុំបានហ្អេស ពីដំបូងដែលបងបានជួបគ្នារ​ ជាមួយនឹងភរិយាបងហ្អា? ថាតើជួបនៅពេលនាកន្លែងណាអញ្ចឹងហ្អា?

ខ៖ អើ ដោយសារពេលខ្លះយើងអើ យើងនៅវូដជាមួយគ្នាហ្អា។

ក៖ ហ្អ៎!

ខ៖ នៅវូដជាមួយគ្នារទៅអើ ហើយខ្ញុំគិតថា ហើយថ្ងៃមួយគាត់លក់នៅផ្សារទួលទំពូង ខ្ញុំគ្រាន់តែចូលទៅនិយាយលេងជាមួយគាត់ថា បើគាត់ស្រឡាញ់ខ្ញុំ ខ្ញុំអោយម៉ាក់ប៉ាខ្ញុំចូលទៅសួរ។

ក៖ ហ្អ៎!

ខ៖​ ហើយដល់ពេលហើយ គាត់ថាអញ្ចឹងរងចាំរយះពេលមួយរយៈ។

ក៖ ចាស!

ខ៖​ ហើយម៉េចៗ ចាំគាត់ផ្តល់ចម្លើយ។

ក៖ ចាស!

ខ៖​ ហើយនៅពេលដែរគាត់ផ្តល់ចម្លើយហ្នឹង ខ្ញុំចាប់ផ្តើមប្រាប់ម៉ាក់ប៉ាទៅ គាត់ក៏ចូលសួរហ្អា។

ក៖ ចាស!

ខ៖​ ដល់ពេលខែប្រាំ យើងចូលទៅស្តីដណ្តឹង ហើយថ្ងៃទី១៩ ខែ១១ យើងការម្តង ចូលមួយ។

ក៖ ហ្អ៎ ច្រើនអើ អើលឿនហ្អាបង?

ខ៖ អើ ដោយសារអើ យើងចូលសួរតាំងពីខែអើ តាំងពីខែ០៧ ឆ្នាំ២០១៦។

ក៖ ហ្អរយូហើយ។

ខ៖ ដល់ពេលយើងចូលដណ្តឹងខែ០៥ ឆ្នាំ២០១៧ ហើយខែ០៦ យើងរៀបការម៉ង។

ក៖ ចាសៗបងចាស។

ខ៖ ហ្នឹងហើយ។

ក៖ សម្រាប់បង តើបងចេះអាន ហើយនឹងសរសេរ ហើយនិយាយភាសារខ្មែរបានល្អប៉ុនណា?

ខ៖ អើ ភាសារខ្មែរ យើងអាចនិយាយបាន ក៏ប៉ុន្តែគ្រាន់តែពេលខ្លះ ការនិយាយរបស់យើងវារាងលឿន​ហើយពេលខ្លះរៀងរដិត អញ្ចឹងហ្អា។

ក៖ ចាស ហើយការសរសេរអានបានល្អ?

ខ៖ ហ្នឹងហើយ សរសេរបាន អានអីបាន។

ក៖ ចុះអើ បងមានចេះភាសាផ្សេងទៀត ក្រៅពីភាសាខ្មែរហ្អេស?

ខ៖ អើ ភាសាអើ ភាសារអង់គ្លេស យើងចេះខ្លះៗ។

ក៖ អាចនិយាយបាន?

ខ៖ អាចនិយាយបាន ហើយភាសាជប៉ុន ខ្ញុំខានរៀនយូរហើយ ក៏ប៉ុន្តែបើសិនជាខ្ញុំធ្វើការជាមួយជប៉ុន ខ្ញុំអាច ប្រហែលជាមួយឆ្នាំខ្ញុំអាច។

ក៖ និយាយបានវិញ?

ខ៖ ហ្នឹងហើយ និយាយបានវិញ។

ក៖ ចាស ហើយតើបងរៀនបានត្រឹមថ្នាក់ទីប៉ុន្មានដែរ?

ខ៖ អើ ខ្ញុំរៀនចប់បរិញ្ញាប័ត្រ ផ្នែកសេដ្ឋកិច្ច។

ក៖ ផ្នែកសេដ្ឋកិច្ច?

ខ៖ ហ្នឹងហើយ។

ក៖ នៅសាលាណាដែរបង?

ខ៖ នៅសកលវិទ្យាល័យ ន័រ​​​​​ ទុន។

ក៖ ហ្អ៎ បងរៀននៅ ន័រ​ ទុន ហ្អរបង?

ខ៖ បាទ!

ក៖ ហើយអើ បងមានមិត្តភក្រ័ណាដែរស្និតស្នាលនៅពេលបងធំធាត់ឡើងមកជាមួយគ្នាហ្អេស?

ខ៖ មិត្តភក្រ័ដែរធំធាត់? ពេលខ្លះទៅយើងវាមានដែរនៅតូចៗ ក៏ប៉ុន្តែដ៏តែពេល នៅពេលដែរយើងមាន​យើងមាននៅមហាវិទ្យាល័យ យើងរៀនជាមួយគ្នា។

ក៖ ចាសៗ!

ខ៖ ក៏ប៉ុន្តែដ៏តែពេលឥឡូវ គាត់មានគ្រួសារហើយ យើងក៏។

ក៖ គាត់ឈ្មោះអីគេបង?

ខ៖ អើ គាត់ឈ្មោះ​ដូចជាអើ សាមុនតា។

ក៖ សាមុនតា? ណា?

ខ៖ ហ្នឹងហើយ ឈ្មោះសាមុនតា។

ក៖ ចាសៗបង ហើយរាល់ថ្ងៃបងនៅតែមានទៅទាក់ទៅគ្នាហ្អេស?

ខ៖ យើងទំនាក់ទំនងតាមទូរសព័្ធ ពេលខ្លះយើង ឃើញគ្នារទៅ ហើយដ៏ពេលខ្លះគាត់ណាត់ យើងឱ្យទៅញាំអីជុំគ្នាជាមួយគាត់អញ្ចឹងទៅ។

ក៖ ហ្អ៎ ចាស។

ខ៖ បាទ ហ្នឹងមិត្តភ័ក្រ្ដនៅក្មេង។

ក៖ ចាស ហើយតើបងចូល ចងចាំអ្វីខ្លះអំពីពួកគាត់ហ្អា? តើបងកាលហ្នឹងចូលចិត្តធ្វើអីខ្លះជាមួយគ្នា?

ខ៖ ដោយសារពេលហ្នឹង យើងចូលចិត្តដើរទៅណាជាក្រុម។

ក៖ ហ្អ ដើរលេងហិហិ។

ខ៖ យើងទៅញាំ ហ្នឹងហើយ ដើរលេងជាក្រុម ពេលខ្លះយើងទៅកឋិន។

ក៖ ហ្អ៎!

ខ៖ ពេលខ្លះយើងទៅកំពង់សោម។

ក៖ ចាស!

ខ៖ ពេលខ្លះយើងអើ យើងអើ គេងនៅអង្ករការអីអញ្ចឹង យើងគេងនៅជាលក្ខណះក្រុមគ្រួសារ ពេលខ្លះយើងទៅណាជាមួយគ្នារអញ្ចឹងហ្អា ដើរលេងយប់អីអញ្ចឹងហ្អា។

ក៖ ចាសបងចាស។

ខ៖ ហ្នឹងហើយ។

ក៖ ហើយអើ តើបងធ្លាប់ធ្វើស្រែទេ?

ខ៖ អត់ធ្លាប់ទេ អត់ចេះទេ ហិហិហិ។

ក៖ ហើយអញ្ចឹងក្រុមគ្រួសារជានាក់ប្រកបអាជីវកម្មហ្អេស?

ខ៖ និយាយរួម យើងលក់ដូររហូតអញ្ចឹងហ្អា។

ក៖ ហ្អ៎  បងជាអ្នកអាជីវកម្មរហូតណាបងណា?

ខ៖ ហ្នឹងហើយ ហ្នឹងហើយ ហ្នឹងហើយ ជាអ្នកអាជីវកម្មត្រូវ។

ក៖ ចាស ចាស! ហើយអើ បងមានធ្លាប់ធ្វើការអីផ្សេងទៀតនៅក្នុងជិវិតរបស់បងដើម្បីរកកម្រៃហ្អេស?

ខ៖ រាល់ថ្ងៃខ្ញុំធ្វើការក្រុមហ៊ុនដឹកជញ្ជូន។

ក៖ ហ្អ៎​ ចាស។

ខ៖ ហ្នឹងហើយ។

ក៖ ដើម្បីរកកម្រៃចិញ្ចឹមជីវិតរាល់ថ្ងៃណាបងណា?

ខ៖ ហ្នឹងហើយ បាទ។

ក៖ ចាស ហើយតាំងពីវ័យក្មេងរហូតមកដល់ពេលនេះ​តើបងឃើញថាជីវិតរបស់បងមានការផ្លាស់ប្តូរអីខ្លះ?

ខ៖ អើ សម្រាប់ជីវិតរបស់ខ្ញុំ ថាមានការផ្លាស់ប្តូរ?

ក៖ ចាស!

ខ៖ ក៏ប៉ុន្តែគ្រាន់តែថាអាពេលខ្លះអើ អាខ្សែរជីវិតរបស់យើង ពេលខ្លះយើងអត់ដូចគេហ្អា ដោយសារតែខ្ញុំ មានមិត្ត ភ័ក្រ្ដខ្លះ គាត់រីកចម្រើនច្រើន។

ក៖  ចាស!

ខ៖ ពេលខ្លះគាត់ជាប្រធានអង្ករការប្រធានអី ប្រធានក្រុមហ៊ុន សម្រាប់ខ្ញុំពេលខ្លះ យើងសាមញ្ញធម្មតា។

ក៖ តែថាបានផ្លាស់ប្តូរមែនហ្អេស?

ខ៖ វាបានផ្លាស់ប្តូរ នៅពេលដែលយើងចប់ ដោយសារចរិករបស់ខ្ញុំភាគច្រើន ខ្ញុំអត់ចូលចិត្តរញ៉េរញៃ ហើយណាមួយយើងអត់ចូលចិត្តអើ អ្វីដែរយើងឃើញហើយ យើងចូលចិត្តថាអញ្ចឹងហ្អា យើងចូលចិត្តអញ្ចឹង។

ក៖ ចាសៗ!

ខ៖ ក៏ប៉ុន្តែពេលខ្លះយើង ដូចជាយើង គេថាយើងស្មោះត្រង់ មិនចង់បានអ្វីដែរជាមិនមែនរបស់យើងអញ្ចឹងហ្អា។

ក៖ ចាសៗបង!

ខ៖ ហ្នឹងហើយ។

ក៖ អញ្ចឹងគឺផ្លាស់ប្តូរត្រង់ថាអើ?

ខ៖ ហ្អឺ ដោយសារពេលខ្លះខ្ញុំ ខ្ញុំជួប ខ្ញុំនៅជាមួយឪពុកម្តាយយាយតាខ្ញុំ គាត់ជាមនុស្សមួយដែរ​ គាត់ចូលចិត្តធ្វើ​​​​ ​​​ ​ ​​ ទាន។

ក៖ ហ្អ៎!

ខ៖ ដ៏ពេលអញ្ចឹងយើងវា ភាគច្រើនយើងចូលចិត្តផ្តល់ឱ្យគេ ។

ក៖ ចាស!

ខ៖ ក៏ប៉ុន្ទែពេលខ្លះយើងមានភាពមួយកំសោយ ពេលខ្លះយើងផ្តល់ឱ្យគេភ្លេចមើលខ្លួនឯង ហិហិហិហិ។

ក៖ ហិហិហិហិ។

ខ៖ ហ្នឹងហើយ ពេលខ្លះ ពេលខ្លះគាត់គិតថាយើងអត់ចេះសន្សំសំចៃ ពេលខ្លះយើងខ្ជះខ្ឃាយអញ្ចឹងហ្អា។

ក៖ ចាសៗ!

ខ៖ យើង ហ្នឹងហើយ។

ក៖ ចាសៗ ហើយអើ តើបងមានម្អូបណាដែរបងចូលចិត្តញាំជាងគេ?

ខ៖ ដោយសារម្អូបដែរខ្ញុំចូលចិត្តភាគច្រើនខ្ញុំចូលចិត្តស៊ុប។

ក៖ ហ្អ៎ ចូលចិត្តញាំជាស៊ុប?

ខ៖ ហ្នឹងហើយ ដោយាសារខ្ញុំអត់ចេះប្រហុកទេ អញ្ចឹងខ្ញុំអត់សូវចូលចិត្តរបស់ផ្អាប់របស់ស្អុយអីអញ្ចឹងហ្អា។

ក៖ ហ្អ៎ ចាសៗ។

ខ៖ ហើយខ្ញុំចូលចិត្តញុំាំសាប ហើយនឹងស៊ុប។

ក៖ ចុះបងចូលចិត្តលេងល្បែងប្រជាប្រីយអីគេ?

ខ៖ ល្បែងប្រជាប្រីយខ្ញុំចូលចិត្តលេង។

ក៖ លេងទាំងអស់ឱ្យតែល្បែងប្រជាប្រីយខ្មែរបងណា?

ខ៖ បាទៗ!

ក៖ ចាសៗ ហើយចង់និយាយថា តើបងនៅចងចាំចម្រៀងណាដែរបងបានធ្លាប់បានរៀនកាលពីនៅក្មេងហ្អេស? ឬក៏បងចូលចិត្តចម្រៀងណាជាងគេហ្អា?

ខ៖ អើ ចម្រៀងដែរ ពេលខ្លះយើងពិតជាពិបាកដោយសារកាលហ្នឹងបើ បើបទចម្រៀង ខ្ញុំធ្លាប់ចូលរួមម្តង ខ្ញុំធ្លាប់ច្រៀងអើ សុន ស៊ីសាមុត ។

ក៖ ហ្អ៎!

ខ៖ សែនស្រណោះ។

ក៖ ហ្អ៎!

ខ៖ កាលហ្នឹងខ្ញុំទៅលេងកំពង់សោម។

ក៖ ចាស!

ខ៖​ ទៅលេងទៅ ចេះតែច្រៀងទៅ ហិហិ។

ក៖ ហើយបងចូលចិត្តតារា ចម្រៀងមួយណាជាងគេ?

ខ៖ សម្រាប់តារាចម្រៀងហ្អា? ពេលខ្លះដោយសារអើ យើងចូលចិត្ត ក៏ប៉ុន្តែអើ ដោយសារពេលខ្លះ យើងអត់សូវ អត់សូវចាប់អារម្មណ៏។

ក៖ ចាសៗ!

ខ៖ ហ្នឹងហើយ ប៉ុន្តែឱ្យតែតារាយើងឃើញគេច្រៀងគេអី យើងចូលចិត្តមើលគេសម្តែងអញ្ចឹងហ្អា។

ក៖ ចាសៗ!

ខ៖ ក៏ប៉ុន្តែដ៏តែពេលឱ្យប្រាកដប្រជាឌុចជាមិនសូវ។

ក៖ អត់មានតារាក្នុងដួងចិត្តទេបងណា?

ខ៖​ ហ្នឹងហើយ ហ្នឹងហើយ។

ក៖ ចាស ហើយអើ បងតើនៅក្នុងក្រុមគ្រួសារបង តើមានណាគេដែរចេះលេងភ្លេងឧបករណ៍ហ្អេស?

ខ៖ ដូចជាអត់ អត់មានទេ។

ក៖ អត់មានអ្នកចេះលេងឧបករណ៍ភ្លេងទេណាបងណា?

ខ៖ អត់មានទេ ហ្នឹងហើយ ហ្នឹងហើយ។

ក៖ ចាស ហើយអើ តើផ្ទះរបស់បងតាំងពីក្មេងដែរបងធ្លាប់រស់នៅរហូតមកដល់ឥឡូវវាមានលក្ខណៈបែបណាដែរបង?

ខ៖ ដោយសារពីមុនមកខ្ញុំធ្លាប់នៅផ្សារដេប៉ូ។

ក៖ អញ្ចឹងផ្ទះ?

ខ៖ តែឥឡូវផ្ទះហ្នឹងខ្ញុំលក់បាត់ហើយ។

ក៖ ជា?

ខ៖ ខ្ញុំលក់តាំងពីឆ្នាំ២០០៨ ឥឡូវខ្ញុំនៅផ្សារសរឡាជាមួយម៉ាក់ គាត់មកទិញនៅហ្នឹងបុរីហ្អ៎។

ក៖ ជាផ្ទះឈើ ឬក៏ផ្ទះថ្ម?

ខ៖ ផ្ទះល្វែង ផ្ទះថ្មល្វែង មួយជុង។

ក៖ ហ្អ៎ ចាសចាស។ អញ្ចឹងបង តើផ្ទះហ្នឹងបានសាងសង់ដោយរបៀបណា? ឬក៏បងបានជួយសាងសង់វាដែរអត់?

ខ៖ អើ​ ផ្ទះនៅអើ ផ្ទះចាស់ហ្នឹងពីសង្គម។

ក៖ ហ្អ៎!

ខ៖ ផ្ទះពីសង្គមយើងនៅ ដ៏ពេលផ្តះនៅសរឡាមួយហ្នឹង គេធ្វើហើយយើងទិញគេ។

ក៖ ហ្អ៎!

ខ៖ យើងទិញ ទិញគេធ្វើហើយ យើងទិញគេនៅម៉ង។

ក៖ ហ្អ៎ ចាសៗ។ អញ្ចឹងមានន័យថា បងអត់បានដឹងថាគេសាងសង់ឡើងដោយរបៀបណា ហើយបងក៏អត់បានេជួយសាងសង់ដែរមែនទេបង?

ខ៖ ហ្នឹងហើយ ហ្នឹងហើយ យើងទិញគេយកម៉ង។

ក៖ ចាសៗ! ប៉ុន្តែបងគិតថាផ្ទះដែរបងនៅរាល់ថ្ងៃហ្នឹងអើ តើយើងត្រូវការសម្ភាសអីខ្លះដើម្បីសាងសង់វា?

ខ៖ អើ ផ្ទះម៉ាក់ដែរគាត់ទិញហ្នឹង ដូចជាមានឥទ្ធ ស៊ីម៉ង់។

ក៖ ឥដ្ធ ស៊ីម៉ង ខ្សាច់?

ខ៖ ហ្នឹងហើយ ឥដ្ឋ ស៊ីម៉ង ខ្សាច់។

ក៖ ទឹកអីហ្នឹង?

ខ៖ ហ្អឺ ឥដ្ឋ ស៊ីម៉ង់ ខ្សាច់ ហើយនឹងគ្រឹះវាហ្នឹងហើយ។

ក៖ គ្រឹះ!

ខ៖ ហ្នឹងហើយ ហ្នឹងហើយ។

ក៖ ចាសបងចាស។ ហើយអើ សម្រាប់បង​ តើបងមានជំនាញអ្វីដែរបងបានបន្តវេនពីជីដូនជីតាបងមកហ្អេស?

ខ៖ សម្រាប់ខ្ញុំ គ្រាន់តែពេលខ្លះយើង ប៉ាម៉ាក់គាត់អោយយើងរៀនអញ្ចឹងហ្អា។

ក៖ ចាស!

ខ៖ យើងរៀនអើ ពេលខ្លះយើងរៀនឌុចជាភាសាជប៉ុន ភាសារអង់គ្លេស។

ក៖ ហ្អ៎!

ខ៖ ហើយយើងរៀនអ្វីដែលអាចធ្វើការបាន ដោយសារពេលខ្លះខ្ញុំរៀនខាងសេដ្ឋកិច្ច ក៏ប៉ុន្តែយើងជំនាញសុវត្តវគ្គ ដោយសារយើងចូលចិត្តចង់ធ្វើការតាមអង្កការ។

ក៖ ហ្អ៎!

ខ៖ ចុះតាមភូមិ ឃុំហ្អា។

ក៖ ចាស!

ខ៖ ក៏ប៉ុន្តែនៅពេលដែលខ្ញុំធ្វើការ ខ្ញុំច្រើនធ្វើជាគ្រូ ហើយយើងធ្វើការជានាក់សម្របសម្រួល។

ក៖ ហ្អ៎!

ខ៖ ហើយឥឡូវនេះ ខ្ញុំចុងក្រោយនេះ ធ្វើការជារដ្ធបាលនៅក្រុមហ៊ុន។

ក៖ ហ្អ៎!

ខ៖ ដឹកជញ្ជូន។

ក៖ ចាសបងអញ្ចឹង?

ខ៖ ពេលខ្លះវាប្រែប្រួល ថាអត់ត្រូវជំនាញយើង ប៉ុន្តែយើងដើម្បី យើងត្រូវការអើ ចិញ្ចឹមក្រុមគ្រួសារ យើងត្រូវធ្វើការអីក៏បានឱ្យតែយើងមានថវិការដើម្បីចិញ្ចឹមខ្លួនយើងនិងក្រុមគ្រួសារ។

ក៖ ចាសបងចាស បងចាស។ អញ្ចឹងបងអើ ជំនាញដែលបងចេះតពីជីដូនជីតាបងនឹងក្រុមគ្រួសារបងគឺការរៀននឹងការ?

ខ៖ ហ្នឹងហើយ គាត់ គាត់ផ្តល់ឱកាសឱ្យយើងរៀន ហើយយើងរៀន រៀនបានច្រើន។

ក៖ ចាសៗ!​ ហើយតើបងអាចប្រាប់ខ្ញុំបានហ្អេស? តើពេលណាដែលបងលំបាកបំផុតក្នុងជីវិតបងហ្អា?

ខ៖ អើ ពេលខ្លះអើ នៅពេលដែរយើងគិតថាយើងលំបាកនៅពេលមិនទាន់មានគ្រួសារហ្អា ពេលខ្លះយើងអើ យើង​ យើង យើងពិបាកលទ្ធភាព ដូចជាពេលខ្លះយើងអើ មានបញ្ហាក្រុមគ្រួសារអីអញ្ចឹងហ្អា ឬក៏ពេលខ្លះនៅពេលដែលក្រុមគ្រួសារមានបញ្ហាយើងអត់អាចជួយគាត់បាន។

ក៖ ហ្អ៎!

ខ៖ អាហ្នឹងពេលយើងនៅឥឡូវអញ្ចឹងហ្អា។

ក៖ ចាស!

ខ៖ ក៏ប៉ុន្តែយើង នៅពេលដែរយើងអត់នៅក្រុមគ្រួសារ ដោយសារតែខ្ញុំចូលចិត្តនៅតែពីរនាក់ប្តីប្រពន្ធអញ្ចឹង ពេលខ្លះយើងពិបាកដោយសារយើងជាប្តីរបស់គេ យើងត្រូវមើលការខុសត្រូវសម្រាប់ក្រុមគ្រួសារ ថាចំណាយផ្សេងៗហ្អា។

ក៖ ចាសៗ!

ខ៖ អាហ្នឹងវា។

ក៖ លំបាក?

ខ៖ សុទ្ធតែជាកាលំបាក។

ក៖ ចាសហ្នឹងហើយ។

ខ៖ ហ្នឹងហើយ។

ក៖ ចាស ប៉ុន្តែវាបងបានឆ្លងកាត់វាមកយ៉ាងដូចម្តេចដែរ?

ខ៖ អាហ្នឹងយើង សំខាន់យើងមានការយកយល់ពីគ្នាមក ដោយសារពេលខ្លះខ្ញុំជាអ្នកធ្វើការអញ្ចឹង ពេលខ្លះប្រាក់ខែខ្ញុំអត់ច្រើនហ្អេស។

ក៖ ចាស!

ខ៖ អញ្ចឹងពេលខ្លះទៅយើង ជួយគ្នាទៅ ដូចជាពេលខ្លះប្រាក់ខែខ្ញុំជួយថ្លៃបន្ទប់អីអញ្ចឹងទៅ។

ក៖ ហ្អឺ!

ខ៖ ហើយអើយ អើគាត់លក់ដូអញ្ចឹងទៅ ជួយថ្លៃអាម្ហូបអាហារអញ្ចឹងទៅ។

ក៖ ចាស!

ខ៖ ហើយពេលខ្លះយើងទៅលេងផ្ទះបងប្អូនហ្នឹង យើងត្រូវការចំណាយទៅលើគាត់។

ក៖ ហ្អ!

ខ៖ ហើយពេលខ្លះទៅខ្ញុំអញ្ចឹងទៅ យើងចែកគ្នារចំណាយហ្អា។

ក៖ និយាយទៅយើងយកយល់គ្នា។

ខ៖ យើងយកយល់គ្នា។

ក៖ ខំប្រឹងជាមួយគ្នាណាបងណា?

ខ៖ ហ្នឹងហើយ ហ្នឹងហើយ​ហើយមានបញ្ហាបំផុតគឺពេលខ្លះខ្ញុំអត់ចង់និយាយរឿងលុយ។

ក៖ ហ្អ៎ត្រូវហើយ។

ខ៖ ឱ្យតែនិយាយរឿងលុយពេលខ្លះយើង​ចេះតែមើលមុខគ្នារអត់ចំអញ្ចឹង ខ្ញុំចេះតែគេចទៅ ខ្ញុំអត់និយាយហ្អេស។

ក៖ ចាសៗត្រូវហើយ។

ខ៖ យើងមានប្តី​យើងចាំតែប៉ុណ្ណឹង។

ក៖ ចាសបងចាស។

ខ៖ ហ្នឹងហើយ។

ក៖ ចាស ហើយអើ សម្រាប់បងតើបងមានបទពិសោធន៍ណាដែលបងសប្បាយជាងគេនៅក្នុងជីវិតបងហ្អា?

ខ៖ អើ សម្រាប់ ដោយសារពេលខ្លះខ្ញុំជាមនុស្សមួយចូលចិត្តដើលេង។

ក៖ ហ្អ៎!

ខ៖ អញ្ចឹងហើយ ខ្ញុំចូលចិត្តទៅជាក្រុមគ្រួសារ ទៅជាមិត្តភក្រ័្ដអីអញ្ចឹងហ្អា។

ក៖ ចាស!

ខ៖ ជាពិសេសតាមខេត្ត។

ក៖ ចាស!

ខ៖ មានរមណីដ្ឋានអីសប្បាយដើម្បី ពេលខ្លះដើម្បីកុំឱ្យយើងតានតឹងអារម្មណ៏ ហិហិៗ។

ក៖ ចាសបងចាស ហើយសម្រាប់បងតាំងពីក្មេងរហូតមកដល់បងធំឥឡូវ តើបងមានដែលមានបំណងប្រាថ្នាអីដែរបងចង់ធ្វើហ្អេសបង?

ខ៖ អើ បំណងប្រាថ្នា វាតែងតែមានហើយ ក៏ប៉ុនវា ពេលខ្លះយើង យើងគ្រាន់តែពេលខ្លះយើងចង់ធ្វើជាមនុស្សមួយសាមញ្ញចង់និយាយថាកុំឱ្យយើងក្រពេកក៏កុំឱ្យយើង អាចថាយើងមានរបរផ្ទាល់ខ្លួនមួយហ្អា។

ក៖ ចាស!

ខ៖ យើងអាចធ្វើការរួចយើងអាចមានរបរផ្ទាល់ខ្លួនមួយ នៅពេលដែលយើងចាស់ យើងអាចមានមួយហ្នឹងជួយទប់ទល់យើងប៉ុណ្ណឹង។

ក៖ ចាសៗ! ចាសអញ្ចឹងបំណងប្រថ្នាបងគឺបងចង់មានអាជីវកម្មមួយផ្ទាល់ខ្លួន។

ខ៖ ហ្នឹងហើយ ហ្នឹងហើយចង់មានអាជីវកម្មមួយផ្ទាល់ខ្លួន។

ក៖ ចាស ហើយបងអើ ប្រសិនជាបងអាចផ្តាំផ្ញើរដល់កូនចៅជំនាន់ក្រោយរបស់បង តើបងចង់និយាយអ្វីខ្លះទៅកាន់ពួកគាត់? ថាផ្តាំគាត់ថា តើបងចង់អោយគាត់ក្លាយជាមនុស្សបែបណា?

ខ៖ ហ្នឹងហើយ។

ក៖ ចង់ឱ្យគាត់ធ្វើអី?

ខ៖ ហ្អឺ!

ក៖ អញ្ចឹងហ្អាបង?

ខ៖ អើ សម្រាប់កូនចៅខ្ញុំចង់ឱ្យគាត់ក្លាយជាមនុស្សដែលត្រឹមត្រួវ។

ក៖ ចាស!

ខ៖ ធ្វើត្រឹមត្រូវ ហើយបន្តរស់នៅ​ជួយអ្នកដ៏ទៃ ហើយយើងអាចធ្វើជាគម្រូ​លើគេ។

ក៖ ចាស!

ខ៖ ហើយយើងធ្វើអ្វីដែលយើងគិតថាយើងអាចធ្វើបាន។

ក៖ ចាស!

ខ៖ ហើយយើងបន្តរស់នៅវត្តមានប៉ុណ្ណឹង។

ក៖ ចាសបងចាស។

ខ៖ ហ្នឹងហើយ!

ក៖ ចាស​ហើយបងចង់ឱ្យគាត់ក្លាយជាមនុស្សល្អ?

ខ៖ ហ្នឹងហើយចង់ឱ្យគាត់ក្លាយជាមនុស្សល្អហ្នឹងហើយ។

ក៖ ចាសៗ!

ខ៖ ជាពិសេសយើងបានជួយអ្វីដែលយើងអាចឆ្លៀតបានជួយបាន។

ក៖ ចាស!

ខ៖ សម្រាប់ក្រុមគ្រួសារសម្រាប់សង្គមសម្រាប់អ្នកដែលនៅជុំវិញខ្លួនយើង។

ក៖ ចាសបងចាសៗ។

ខ៖ ប៉ុណ្ណឹង។

ក៖ អរគុណណាបង។

ខ៖ បាទៗ!

ក៖ ហើយអញ្ចឹងបងអើ ជាចុងក្រោយខ្ញុំអស់សំនួរហើយ ហើយខ្ញុំសូមអរគុណបងម្តងទៀតដែលបានផ្តល់ឱកាសឱ្យខ្ញុំអើ សម្ភាសបងនៅថ្ងៃនេះ អញ្ចឹងបងអើ ការសម្ភាសនេះគឺត្រូវបានរៀបចំឡើងដោយសាកលវិទ្យាល័យមួយដែលមានឈ្មោះថាប៊ីវាយយូរ ហើយគោលបំណងរបស់សាលាសកលវិទ្យាល័យប៊ីវាយូរគឺចង់ជួយដល់ប្រជាជនខ្មែរនឹងសមាជិកអើ របស់យើងដើម្បីឱ្យគាត់ចេះថែរក្សាប្រវត្តិរបស់គាត់ទុក​ដើម្បីអោយកូនចៅជំនាន់ក្រោយគាត់អាចមានឱកាសស្គាល់ពីជីវិតរបស់បង ស្គាល់ពីប្រវត្តិរបស់បង ហើយមួយទៀតគឺអើ នៅពេលដែលខ្ញុំសម្ភាសហើយ​ខ្ញុំនឹងយកសម្លេងនៃការសម្ភាសនេះដាក់ចូលទៅក្នុងវេបសាយមួយអើ របស់សាលាប៊ីវាយយូហ្អាបង ដែលមានឈ្មោះថាអើ [www.cambodaioralhitriecs.byu.edu](http://www.cambodaioralhitriecs.byu.edu) អញ្ចឹង តើបងអនុញាតិ្តឱ្យខ្ញុំដើម្បីយកការសម្ភាសរបស់បងដាក់ចូលទៅក្នុងវេបសាយរបស់សាលាប៊ីវាយយូហ្អេសបង?

ខ៖ មានអីបានតើ។

ក៖ ចាស អញ្ចឹងបងអនុញាតិ្តណាបងណា?

ខ៖ បាទ!

ក៖ អញ្ចឹងអរគុណច្រើនមែនទែនបង ចាស ហើយខ្ញុំដឹងថាអ្វីដែលបងបានធ្វើហើយនឹងបងបានពិភាក្សានឹងចែកចាយជាមួយខ្ញុំវាពិតជាជួយដល់កូនចៅបងជំនាន់ក្រោយមែនបងណា។

ខ៖ បាទ!

ក៖ អញ្ចឹងអរគុណច្រើនបង។

ខ៖ អរគុណ!

(ការសង្ខេបពីខ្ញុំនិមល ខ្ញុំចូលចិត្តត្រង់ថាគាត់ជាមនុស្សមានចិត្តល្អ)